Document ID: /roh_data/filtered/fineweb-2-filterrobots_roh.jsonl.gz/66726

La Cumissiun per politica da segirezza dal Cussegl naziunal vul far pussaivel ad auters pajais da furnir material da guerra svizzer a l'Ucraina. Fin uss n'è quai betg lubì. Uss ha ella preschentà ina nova regulaziun. Pajais dastgan dar vinavant material sche
- els han sumegliantamain autas controllas d'export d'armas sco la Svizra
- il pajais che survegn las armas sa dosta cunter in'attatga cuntraria al dretg internaziunal (il Cussegl da segirezza da l'ONU sto decider quai cun ina maioritad da dus terzs)
- la vendita dal material tras la Svizra sto gia esser capitada avant dapli che tschintg onns
- ed il Cussegl federal sto finalmain er approvar la surdada d'armas.
Quai prevesa la proposta, ch'è cunzunt vegnida elavurada da la PLD e la PS. Cunter la surdada d'armas a partidas da guerra èn cunzunt la PPS ed ils Verds.